
RAPORT

asupra propunerii legislative privind înfiinţarea societăţilor comerciale având ca obiect de activitate abatorizarea animalelor şi comercializarea cărnii şi a produselor din carne
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată, spre dezbatere, în fond cu propunerea legislativă privind înfiinţarea societăţilor comerciale având ca obiect de activitate abatorizarea animalelor şi comercializarea cărnii şi a produselor din carne  transmis cu adresa nr.Pl. x. 20 din 8 februarie 2010 şi înregistrată sub nr.24/72/08.02.2010. 

La întocmirea raportului, Comisia a avut în vedere avizul favorabil al Consiliului Legislativ.
Propunerea legislativă are ca obiect de reglementare: înfiinţarea de către consiliile judeţene a unor societăţi comerciale având ca obiect de activitate abatorizarea animalelor şi comercializarea cărnii şi a produselor din carne, cu fonduri de la bugetul de stat, bugetele locale, precum şi din credite şi finanţări externe.
Propunerea legislativă a fost respinsă de Senat în şedinţa din 3 februarie 2010.
La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Dănuţ Apetrei, secretar de stat în Ministerul Agriculturii şi Dezvoltării Rurale. 

La lucrările comisiei, din data de 13 aprilie 2010, au fost prezenţi 27 de deputaţi, din totalul de 27 de membri ai comisiei.

În urma dezbaterilor, Comisia pentru agricultură, silvicultură, industrie alimentară şi servicii specifice a hotărât, cu majoritate de voturi, respingerea propunerii legislative, întrucât nu au fost identificate sursele de finanţare a cheltuielilor pe care aplicarea legii le-ar impune.
În raport de obiectul şi conţinutul reglementării, propunerea legislativă,  face parte din categoria legilor ordinare.
Proiectul de lege este de competenţa decizională a Camerei Deputaţilor.
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                             PREŞEDINTE,                                                     SECRETAR,

Prof. univ. dr. Valeriu TABĂRĂ                               Vasile MOCANU

Întocmit:  Expert dr.  Gabriela Ciurea

PAGE  
2

_1084255877.unknown

